AIŠKINAMASIS RAŠTAS

Dėl Molėtų rajono savivaldybės tarybos 2024 m. kovo 28 d. sprendimo Nr. B1-67 „Dėl savivaldybės turto perdavimo uždarajai akcinei bendrovei „Molėtų vanduo“ pagal turto patikėjimo sutartį“ pakeitimo

1. Parengto tarybos sprendimo projekto tikslai ir uždaviniai:

Tikslas – patikslinti perduodamo savivaldybės turto duomenis ir perduoti lietaus nuotekų šalinimo tinklus UAB „Molėtų vanduo“ pagal turto patikėjimo sutartį 20 metų savivaldybės savarankiškosios funkcijos - geriamojo vandens tiekimo ir nuotekų tvarkymo organizavimas - įgyvendinimui.

1. Siūlomos teisinio reglamentavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Priėmus sprendimą perduoti lietaus nuotekų tinklus UAB „Molėtų vanduo“, savivaldybės turtas bus tinkamai apskaitytas ir eksploatuojamas.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

2024 m. kovo 28 d. buvo priimtas Molėtų rajono savivaldybės tarybos sprendimas Nr. B1-67 „Dėl savivaldybės turto perdavimo uždarajai akcinei bendrovei „Molėtų vanduo“ pagal turto patikėjimo sutartį“ perduoti pagal patikėjimo sutartį UAB „Molėtų vanduo“ 223,79 m lietaus nuotekų šalinimo tinklų, esančių Molėtų r. sav., Molėtai, Ąžuolų g. Patikslinus turto apskaitą nustatyta, kad 159,0 m lietaus nuotekų tinklų yra perduota UAB „Molėtų baseinas“, todėl UAB „Molėtų vanduo“ bus perduota 64,79 m lietaus nuotekų tinklų.